OpenLLM-France/wikimedia huggingface dataset:
# Gabnopert

Gabnopert (àrab Gaban, moderna Geben) fou una antiga fortalesa armènia a la vora del riu Tekir Su, afluent del Jayban, a la província de Kahramanmaraş (Marash), a Turquia. És el lloc on els reis de la Petita Armènia amagaven els seus tresors i on es retiraven en cas de perill. El darrer rei, Lleó VI de Lusignan es va retirar a aquesta fortalesa el 1374, però després de 9 mesos de setge es va haver de rendir al mameluc al-Malik al-Ashraf Shaban.

## Referències

* ↑ Defrémeru, Documents arméniens, Recueil des historiens des Crois.
* ↑ V. Cuinte, La Turquia d'Asie.
# Fustium

Fustium o animadversio fustium era un tipus de càstig corporal infligit als homes lliures de les classes baixes. Es va introduir durant l'Imperi i no consta pas la seva existència durant la república.
Aquest càstig era menys sever que la flagel·lació que s'aplicava als esclaus.

## Referències

* ↑ Smith, William (ed.). «Fustuarium». A Dictionary of Greek and Roman Antiquities (1890). [Consulta: 30 abril 2022].
# GNU Binary Utilities

GNU Binary Utilities, GNU Binutils o simplement binutils, és una col·lecció d'eines de programació per a la manipulació de codi objecte en diversos formats d'arxiu. Les versions actuals van ser escrites originalment per programadors de Cygnus Solutions usant la biblioteca de BFD. GNU binutils, normalment, s'utilitza conjuntament amb compiladors de GNU Compiler Collection (gcc), eines de compilació com make i el depurador GNU Debugger (gdb).
Originalment només estava format per utilitats menors però després es van incloure el GNU Assembler (GAS) i el GNU Linker (GLD) en les publicacions, ja que la seva funcionalitat estava relacionada estretament.
La majoria dels binutils són programes relativament simples. La part complexa està encapsulada a les biblioteques de BFD i en les llibreries libopcodes que comparteixen.
Les versions originals de BFD van ser escrites per David Henkel-Wallace i Steve Chamberlain. Entre les persones que han mantingut el projecte en els últims anys es troben Ken Raeburn i Ian Llanci Taylor, i des de 2005 en Nick Clifton.

## Eines

Binutils inclou les següents eines:
| as | assemblador conegut com a GAS (GNU Assembler). |
| ld | enllaçador. |
| gprof | Anàlisi del rendiment. |
| addr2line | tradueix les adreces a noms de fitxers i números de línia. |
| ar | crea i modifica fitxers de biblioteques. |
| c++filt | filtre demangling per a símbols C++. |
| dlltool | creació de DLL per a Windows. |
| gold | Enllaçador alternatiu. |
| nlmconv | converteix fitxers de codi objecte a NetWare Loadable Module (NLM). |
| nm | mostra la taula de símbols dels fitxers de codi objecte. |
| objcopy | convertidor entre formats de codi objecte. |
| objdump | mostra informació continguda en fitxers de codi objecte. |
| ranlib | genera un índex dels continguts de fitxers |
| readelf | extreu informació de fitxers ELF (Executable and Linkable Format). |
| size | mostra la mida de les seccions i el total de fitxers de codi objecte o biblioteques. |
| strings | cerca i mostra cadenes de text incrustats en fitxers binaris |
| strip | esborra informació innecessària dels fitxers de codi objecte. |
| windmc | genera missatges de resources (dades encastades en binaris) de Windows |
| windres | compilador per fitxers de resources de Windows. |

## Referències

* ↑ «Index of /gnu/binutils» (en anglès). gnu.org. [Consulta: 13 desembre 2015].
* ↑ «Binutils» (en castellà). escomposlinux.org. [Consulta: 13 desembre 2015].
* ↑ «Binutils Maintainers» (en anglès). MIT. [Consulta: 14 desembre 2015].

## Enllaços externs

* GNU Binary Utilities - Lloc web oficial
# Galó (sàtrapa)

Galó (en llatí Gallus) va ser el tercer sàtrapa de Capadòcia, fill de Farnaces de Capadòcia i de la princesa persa Atossa. La llegenda el fa rebesavi d'Anafes un dels set perses que van matar a Smerdis de Pèrsia i van enderrocar als mags l'any 522 aC, però probablement va viure després d'aquesta època (a la primera part del segle v aC).

## Referències

* ↑ Smith, William (ed.). «Pharnaces». A Dictionary of Greek and Roman biography and mythology. [Consulta: 4 setembre 2022].
Viccionari
# Gai Claudi Pulcre (cònsol 130 aC)

Gai Claudi Pulcre (en llatí: Caius Claudius Pulcher) va ser un magistrat romà. Era fill de Caius Claudius APP. F. P. N. Pulcher. Formava part de la gens Clàudia.
Va ser elegit cònsol sufecte l'any 130 aC, quan va morir el cònsol Luci Corneli Lèntul, (que alguns identifiquen amb el pretor Luci Corneli Lèntul) i va portar al senat romà un informe sobre l'agitació promoguda per Gai Papiri Carbó.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 769.
# Gai Claudi Pulcre (pretor 73 aC)

Gai Claudi Pulcre (en llatí Caius Claudius Pulcher) va ser un magistrat romà que va viure al segle I aC. Era fill d'Appius Claudius Pulcher i formava part de la gens Clàudia.
Va ser edil curul i mentre exercia aquest càrrec va excloure als esclaus dels Ludi Megalensis. L'any 73 aC va ser pretor i va dirigir un exèrcit contra Espàrtac, però aquest el va derrotar davant del Mont Vesuvi.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 770.
# Gayarre (pel·lícula)

Gayarre és una pel·lícula musical espanyola estrenada el 1959, dirigida pel pintor Domingo Viladomat i protagonitzada pel tenor Alfredo Kraus, amb guió del futur escriptor Ignacio Aldecoa.

## Sinopsi

Narra la vida del cantant d'òpera navarrès Julián Gayarre, la seva infantesa difícil a la vall de Roncal, els seus esforços per educar la seva veu i el seu triomf arreu del món.

## Repartiment

* Alfredo Kraus - Julián Gayarre
* Luz Márquez - Luisa
* Antonio Riquelme - Sr Pedro
* Félix Dafauce - Hilarión Eslava
* Manuel Arbó - Pare de Gayarre
* Pastor Serrador - Gaínza
* Lina Huarte - Adelina Patti
* Rafael Bardem - Lampertti
* Teresa del Río - Carmen

## Premis

El 1959 el seu protagonista Alfredo Kraus va rebre el Premi especial cantants lírics atorgat pel Cercle d'Escriptors Cinematogràfics.

## Referències

* ↑ Gayarre a 20 Minutos
* ↑ «Premios del CEC a la producción española de 1959». CEC. Arxivat de l'original el 2018-02-12. [Consulta: 31 març 2018].

## Enllaços externs

* Gayarre pel·lícula sencera a Youtube
# Geocorona

La geocorona és la part lluminosa de la regió més externa de l'atmosfera terrestre, l'exosfera. Es veu principalment a través de la llum ultraviolada llunyana (Lyman-alfa) del Sol que es dispersa des de l'hidrogen neutre. S'estén fins a un mínim de 15,5 radis terrestres i probablement fins a uns 100 radis terrestres. La geocorona ha estat estudiada des de l'espai exterior pels satèl·lits Astrid i la sonda Galileo (entre d'altres), que empra el seu espectròmetre (UVS durant un sobrevol terrestre.

## Vegeu també

* Corona solar
* Atmosfera terrestre

## Referències

* ↑ Kameda, S.; Ikezawa, S.; Sato, M.; Kuwabara, M.; Osada, N.; Murakami, G.; Yoshioka, K.; Yoshikawa, I.; Taguchi, M.; Funase, R.; Sugita, S.; Miyoshi, Y.; Fujimoto, M. «Ecliptic North-South Symmetry of Hydrogen Geocorona» (en anglès). Geophysical Research Letters, 44, 23, 16-12-2017, pàg. 11,706–11,712. Bibcode: 2017GeoRL..4411706K. DOI: 10.1002/2017GL075915.
* ↑ Baliukin, I. I.; Bertaux, J.-L.; Quémerais, E.; Izmodenov, V. V.; Schmidt, W. «SWAN/SOHO Lyman‐α mapping: the Hydrogen Geocorona Extends Well Beyond The Moon» (en anglès). Journal of Geophysical Research: Space Physics, 124, 2, 15-02-2019, pàg. 861–885. Bibcode: 2019JGRA..124..861B. DOI: 10.1029/2018JA026136.

## Enllaços externs

* Geocorona al Southwest Research Institute Arxivat 13-03-2019 a Wayback Machine. (anglès)
# Governació d'Al-Wusta (Oman)

La governació d'Al-Wusta (en àrab: مُحَافَظَة ٱلْوُسْطَى, romanitzat: Muḥāfaẓat Al-Wusṭā, lit. ‘La Governació Central’) és una de les governacions d'Oman. La seva capital és Haima. Anteriorment, havia estat una regió ('mintaqa'), abans de convertir-se en governació, el 28 d'octubre de 2011.
Es troba al centre del sultanat d'Oman. S'anomena Al Wusta per la seva ubicació al mig del sultanat, entre el nord i el sud d'Oman. A l'est, té el mar d'Aràbia, a l'oest, el desert del Rub al-Khali. Pel que fa al nord, fa frontera amb tres governacions: Al-Sharqiyah Nord, Al-Sharqiyah Sud, Al-Dakhiliyah i Al-Dhahirah. Finalment, al sud té la governació de Dhofar.
La governació d'Al-Wusta consta de quatre wilayes:
* Mahut
* Duqm
* Hima
* Al-Jàzir
El centre de la governació és la wilaya de Hima. Mentre que la ciutat econòmica de la governació és Duqm. L'àrea de la governació és de 79 mil quilòmetres quadrats i la seva població és de 75 mil habitants, cosa que la converteix en la menys densament poblada del país.

## Referències

* ↑ «Governorates of Sultanate of Oman». Arxivat de l'original el 8 desembre 2013.
# Glesie furlane

Glesie furlane (Església friülana) és un grup de cristians friülans amb pretensió de fondre el fet religiós amb el cultural per tal de poder conciliar la pròpia fe amb la identitat cultural, per a evangelitzar la cultura i culturalitzar la fe.
Va sorgir arran la conscienciació sorgida en els anys 70 després del Concili Vaticà II, amb la incipient teologia d'alliberament i l'autonomisme friülà, impulsat per la figura carismàtica del pare Checo Placerean, qui el 1975 va impulsar una Assemblea de Sacerdots i el 1977 una Assemblea de Fidels, així com la recollida de diners per als damnificats del terratrèmol del Friül de 1976. També va impulsar la traducció de la Bíblia al friülès (1997) i la publicació d'un diccionari i d'un missal el 2001, així com d'una considerable literatura religiosa. Alhora, el 28 d'agost de 1974 l'arquebisbe Alfredo Battisti i Emilio Pizzoni impulsaren a Cjargne les misses en friülès.

## Bibliografia

* Mauro Della Schiava Restâ cu la int - La esperience di Glesie Furlane

## Referències

* ↑ Benvignuts al web de Glesie Furlane
* ↑ Paolo Coluzzi Minority Language Planning and Micronationalism in Italy, p. 183
* ↑ Simpri dongje de int: la specificitât de Glesie furlane intun libri, La Patrie dal Friul
# Gimme Back My Bullets

Gimme Back My Bullets és el quart àlbum d'estudi de la banda estatunidenca Lynyrd Skynyrd i fou publicat l'any 1976.
Originalment es va titular Ain't No Dowd About It com a tribut al seu productor musical Tom Dowd, que els membres de la banda idolatraven. És l'únic treball de la formació original que no fou certificat com a disc de platí als Estats Units, tot i incloure diversos hits.

## Llista de cançons
### Cara A

* "Gimme Back My Bullets" (G. Rossington, R. Van Zant) – 3:28
* "Every Mother's Son" (A. Collins, R. Van Zant) – 4:56
* "Trust" (A. Collins, G. Rossington, R. Van Zant) – 4:25
* "I Got The Same Old Blues" (J.J. Cale) – 4:08

### Cara B

* "Double Trouble" (A. Collins, R. Van Zant) – 2:49
* "Roll Gypsy Roll" (A. Collins, G. Rossington, R. Van Zant) – 2:50
* "Searching" (A. Collins, J. Leiber, M. Stoller, R. Van Zant) – 3:17
* "Cry For The Bad Man" (A. Collins, G. Rossington, R. Van Zant) – 4:48
* "All I Can Do Is Write About It" (A. Collins, R. Van Zant) – 4:16

### Cançons bonus en reedició CD 1999

* "Gimme Back My Bullets (Live)" (G. Rossington, R. Van Zant) – 4:18
* "Cry For The Bad Man (Live)" (G. Rossington, A. Collins, R. Van Zant) – 5:35
Les cançons de bonificació foren enregistrades el 7 de març de 1976 al Bill Graham's Winterland de San Francisco sense ser publicades prèviament.

### Cançons bonus en Edició Deluxe CD 2006

* "Double Trouble (Live)" (A. Collins, R. Van Zant)
* "I Got The Same Old Blues (Live)" (J.J. Cale)
* "Gimme Back My Bullets (Live)" (G. Rossington, R. Van Zant) – 4:18
* "Cry For The Bad Man (Live)" (G. Rossington, A. Collins, R. Van Zant) – 5:35
* "All I Can Do Is Write About It (Acoustic Version)" (A. Collins, R. Van Zant)
* "Double Trouble (Alternate Studio Take)" (A. Collins, R. Van Zant)
Les cançons de bonificació foren enregistrades el 7 de març de 1976 al Bill Graham's Winterland de San Francisco.

### Cançons bonus en Edició Deluxe DVD 2006

* "Double Trouble" (A. Collins, R. Van Zant)
* "I Ain't The One" (G. Rossington, R. Van Zant)
* "Call Me The Breeze" (G. Rossington, R. Van Zant)
* "I Got the Same Old Blues (Live)" (J.J. Cale)
* "Every Mother's Son" (A. Collins, R. Van Zant)
* "Sweet Home Alabama" (E. King, G. Rossington, R. Van Zant)
* "Free Bird" (A. Collins, R. Van Zant)
Totes les cançons foren enregistrades en el "The Old Grey Whistle Test" del canal BBC l'any 1976.

## Personal

* Ronnie Van Zant – lletres, cantant
* Allen Collins – guitarra
* Gary Rossington – guitarra
* Billy Powell – teclats
* Leon Wilkeson – baix, veus addicionals
* Artimus Pyle – bateria, percussió

### Músics addicionals

* The Honkettes – veus addicionals (cançons 5, 8)
* Lee Freeman – arpa (cançó 4)
* Barry Lee Harwood – dobro i mandolina (cançó 9)

## Enllaços externs

* Gimme Back My Bullets Arxivat 2011-07-26 a Wayback Machine. al web oficial del grup (anglès)
# Gavià argentat americà

El gavià argentat americà (Larus smithsonianus) és una de les espècies de gavines que s'han considerat subespècies de Larus argentatus, per tant un ocell marí de la família dels làrids (Laridae). Habita costes, llacs i rius de gran part d'Amèrica del Nord i Sibèria Oriental, habitant en estiu des d'Alaska i el nord del Canadà fins al nord dels Estats Units, arribant en hivern fins a les costes d'Amèrica Central.

## Subespècies

S'han descrit tres subespècies:
* L. s. smithsonianus Coues, 1862. De Nord-amèrica Septentrional.
* L. s. mongolicus Sushkin, 1925. Des del Kazakhstan oriental fins Mongòlia.
* L. s. vegae Palmén, 1887. De Sibèria nord-oriental.
Les dues subespècies del Vell Mon han estat considerades una espècie diferent: Larus vegae.

## Referències

* ↑ Gavià argentat americà a Enciclopédia de las Aves de SEO Birdlife Arxivat 2011-11-16 a Wayback Machine. Rev.24/03/2012
# Graemita

La graemita és un mineral de la classe dels òxids. Va rebre el nom per S.A. Williams i P. Matter l'any 1975 en honor de Richard (Dick) Graeme III (1941, Bisbee, Arizona, EUA - 3 de juny de 2021) geòleg i col·leccionista de minerals nord-americà, qui va descobrir el mineral.

## Característiques

La graemita és un tel·lurit de fórmula química Cu[TeO₃]·H₂O. Va ser aprovada com a espècie vàlida per l'Associació Mineralògica Internacional l'any 1974. Cristal·litza en el sistema ortoròmbic. La seva duresa a l'escala de Mohs oscil·la entre 3 i 3,5.
Segons la classificació de Nickel-Strunz, la graemita pertany a «04.JM - Tel·lurits sense anions addicionals, amb H₂O» juntament amb els següents minerals: keystoneïta, blakeïta, emmonsita, kinichilita, zemannita, teineïta.
L'exemplar que va servir per a determinar l'espècie, el que es coneix com a material tipus, es troba conservat a les col·leccions de la Universitat d'Arizona, als Estats Units.

## Formació i jaciments

Va ser descoberta a la mina Cole, situada a la localitat de Bisbee, dins el comtat de Cochise (Arizona, Estats Units), on es troba associada a malaquita, cuprita i teineïta. També ha estat descrita al comtat de La Paz (també a Arizona) i a l'estat d'Utah. A fora dels Estats Units també ha estat descrita a Mèxic i Bèlgica.

## Referències

* ↑ «Graemite» (en anglès). Mindat. [Consulta: 31 octubre 2021].
# Grand Unification Part 1

Grand Unification Part 1 és el segon single de l'àlbum de Fightstar, Grand Unification. Hi ha dos vídeos musicals d'aquesta cançó. Un dels vídeos és una mescla de Fightstar tocant en, el que semblaria un tipus de cova o habitació, amb escenes de Bola de drac Z. El segon vídeo és de la banda tocant en el mateix tipus de cova o habitació però sense les escenes de Bola de drac Z.

## Llista de pistes

CD
* "Grand Unification Pt. 1"
* "The Days I Recall Being Wonderful" (Cover de Last Days of April)
* "Waste A Moment" (Acoustic)
Vinil de 7":
* "Grand Unification Pt. 1"
* "Palahniuk's Laughter" (En directe)
DVD
* "Grand Unification Pt. 1" (Vídeo)
* "Take You Home"
* 10 minutes de caminata pel Japó

## Posició a les llistes

| Llista (2005) | Posició |
| UK Singles Chart | 20 |
| Irish Singles Chart | 41 |

## Personal

* Charlie Simpson — Veu, Guitarra, Teclat
* Alex Westaway — Veu, Guitarra
* Dan Haigh — Baix
* Omar Abidi — Bateria, Percussió

## Referències

* ↑ «Fightstar - Grand Unification (part 1) - Music Charts». acharts.us. [Consulta: 22 novembre 2007].

## Enllaços externs

* Vídeo musical de Grand Unification Part 1 (sense escenes de Bola de Drac) a Youtube
# Girifalco

Girifalco (en calabrès Jirifarcu o Cirifarco) és un municipi italià, situat a la regió de Calàbria i a la província de Catanzaro. L'any 2023 tenia 5495 habitants.

## Demografia

Evolució demogràfica :
| 1r gener 2017 | 1r gener 2018 | 1r gener 2023 |
| 5.905 | 5.827 | 5.495 |

## Administració

Llista d'alcaldes i alcaldesses :
| Dates mandat | Nom de l'alcalde/ssa | Causa finalització |

## Referències

* ↑ Dizionario Di Toponomastica: Storia E Significato Dei Nomi Geografici Italiani. Garzanti, 1990.
* ↑ Alessio, Giovanni. Saggio di toponomastica calabrese (en italià), 1939, p. 206.
# Goodwater

Goodwater és una població del Comtat de Coosa a l'estat d'Alabama (Estats Units d'Amèrica).

## Demografia

Segons el cens del 2000, Goodwater tenia 1.633 habitants, 621 habitatges, i 424 famílies. La densitat de població era de 96,4 habitants/km².
Dels 621 habitatges en un 26,7% hi vivien nens de menys de 18 anys, en un 38,5% hi vivien parelles casades, en un 25,6% dones solteres, i en un 31,7% no eren unitats familiars. En el 29% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,2.
Per edats la població es repartia de la següent manera: un 25,3% tenia menys de 18 anys, un 8,3% entre 18 i 24, un 25,3% entre 25 i 44, un 23,4% de 45 a 60 i un 17,8% 65 anys o més.
L'edat mediana era de 38 anys. Per cada 100 dones hi havia 87,5 homes. Per cada 100 dones de 18 o més anys hi havia 80,7 homes.
La renda mediana per habitatge era de 22.188 $ i la renda mediana per família de 28.819 $. Els homes tenien una renda mediana de 22.414 $ mentre que les dones 17.464 $. La renda per capita de la població era de 10.602 $. Aproximadament el 21% de les famílies i el 23,3% de la població estaven per davall del llindar de pobresa.

## Fills il·lustres

* Robert Daniel Carmichael (1879-1967), matemàtic

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Gramado

Gramado és una ciutat turística de l'estat brasiler de Rio Grande do Sul. És àmpliament conegut al país pel seu festival nadalenc, anomenat Natal Luz. També acull el Festival de Cinema de Gramado.

## Referències

* ↑ «Gramado» (en portuguès brasiler). IBGE. [Consulta: 30 gener 2022].
* ↑ «Historia da cidade de Gramado - RS» (en portuguès brasiler). Truismo do Rio Grande do Sul, 21-04-2014. [Consulta: 30 gener 2022].
* ↑ «Natal Luz de Gramado» (en portuguès brasiler). Ministério do Turismo. [Consulta: 30 gener 2022].
* ↑ «Home» (en portuguès brasiler). Festival de Gramado. [Consulta: 7 març 2022].
# Gramalleta

La gramalleta o sambenet és un escapulari utilitzat originalment pels penitents cristians per mostrar públic penediment per seus pecats i, més endavant, un hàbit penitencial amb què eren obligats a vestir els condemnats per la Inquisició, a vegades durant anys com a part de la seva condemna. Les seves característiques decoratives informaven dels delictes comesos i de la pena imposada. Una vegada finalitzats els actes de fe, o si era el cas el període en què s'havia de portar, es penjaven a la parròquia del penitenciat o se'n pintava un quadre amb el condemnat portant la gramalleta, indicant el nom del seu posseïdor.
El vestuari dels condemnats, del que la gramalleta n'era l'element central, estava normativitzat en complex sistema que permetia identificar i graduar simbòlicament la gravetat dels delictes comesos, el grau de penediment i la pena o conjunts de penes imposades: gramalleta amb la creu de Sant Andreu, juntament amb un ciri verd, per delictes lleus punits amb la reconciliació; gramalleta amb dimonis, rèptils i flames, juntament amb una creu verda i coroça, en els delictes més greus que es castigaven amb la relaxació, que suposava la mort en la foguera. Amb aquesta indumentària i descalços els reus eren passejats per la ciutat en processó i, facultativament, també podien portar soga al coll o mordassa a la boca; ocasionalment la coroça, també podia ser portada per penitenciats que no eren condemnats a mort.
L'exhibició dels quadres de les gramalletes concentrats al convent de Sant Domingo de Ciutat de Mallorca, foren un element essencial en la configuració del fenomen xueta.
La denominació de sambenet, d'origen castellà, ve de l'expressió saco bendito, perquè era beneït per un capellà, cosa que donà lloc a sambenito per assimilació fonètica amb “San Benito”, i d'aquí adaptat per altres llengües.

## Enllaços externs

* Relació de Sambenets. Facsímil de 1755
# Unión Deportiva Santa Mariña

La Unión Deportiva Santa Mariña és un club de futbol gallec amb seu a Cabral, una parròquia de Vigo a la comunitat autònoma de Galícia.
Els partits a casa es celebren a les Instal·lacions Esportives de Cotogrande, i els colors de l'equip són la samarreta vermella, els pantalons curts blaus i els mitjons vermells.

## Història

El Santa Mariña es va fundar l'any 1942 com a CD Cabral, canviant el seu nom cinc anys després a Unión Deportiva Santa Mariña de Cabral . Al llarg dels anys, el club es va centrar en el desenvolupament juvenil i, com a tal, no tenia un equip sènior adequat, sinó diversos equips juvenils competint en divisions separades segons els seus grups d'edat. Actualment té un equip sènior amateur que competeix a les lligues regionals inferiors.

## Exjugadors destacats

* Santiago Formoso
* Jonathan Pereira
* Iago Aspas
* Brais Méndez
* Rubén Blanco
* Yelko Pino
* Gabri Veiga

## Enllaços externs

* Web oficial (en gallec)
# Can Pagès (la Vall d'en Bas)

Can Pagès és una obra de la Vall d'en Bas (Garrotxa) protegida com a bé cultural d'interès local.

## Descripció

És un edifici civil de petites dimensions orientat a nord amb teulada a dues vessants. Presenta cossos auxiliars afegits, com un antic forn i una cabana de creació recent. A la façana principal, tant la finestra com la porta estan treballades en pedra i hi ha una llinda datada el 1756 amb el nom d'Antoni Corominola. La casa presenta certa irregularitat, ja que s'adapta a la topografia del terreny. A la banda dreta de l'edifici hi ha una galeria modificada.

## Història

Com totes les cases del poble de Joanetes pertany a aquest segle de prosperitat i de creixement econòmic i demogràfic que es donà a la zona. La modernitat i la manca de l'arxiu parroquial de Joanetes no permet ampliar la documentació.

## Referències

* 1 2 3 4 «Can Pagès». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 novembre 2016].
# Kansbans

Kansbans o Kainsbans és un riu d'Orissa, al districte de Balasore. Neix prop d'Ambohatam i corre en direcció sud-est paral·lel a les muntanyes Nilgiri des del que rep diversos rierols. A Birpara es bifurca i la branca nord conserva el seu nom original fins a desaiguar a la mar al golf de Bengala, a 21° 12′ 25″ N, 86° 52′ 10″ E﻿ / ﻿21.20694°N,86.86944°E﻿ / 21.20694; 86.86944 al costat del port de Laichanpur. La branca sud agafa el nom de Gammai, i desaigua uns 10 km al sud de l'anterior, prop del port de Churaman.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.